डुग्गर च दोह्‌री दे ब्याह् दा आम रबाज हा। ऐदे च बड़े दोश हे। कुड़ी कोला वर मता लौह्‌का जां मता बड्डा, बसदे-रसदे घरै दी कुड़ी गरीब घरै च आंदी। भी के हा अज्ज नेईं तां कल पोआड़ा पेआ। कुसै गी ताने कुसै गी मीने खीर ए कलाह् कुसैं दी मौती दा कारण बनदी। कोई भलोकी रूह्, अपना बलिदान देई जन्दी। मरने परैंत्त ज्यादती करने आलें गी केई चाल्ली दे कश्ट दिन्दी। कुसै नै छिन्ना, कुसै नै कूने ते कुसै गी कोई सजा पान्दी। गारड़ी लोकें इन्दी रूह् शांति दुआई। इन्दी कारक बनाई ते खीर इन्दे थमां मगी। साढ़ै इनें रूहें दी गिनती बेशमार ऐ जिन्दियां कारकां आम न।